**Schiller Instituttets formand,**

**Tom Gillesberg:**

»Folk må gøre oprør imod at være undersåtter og i stedet være frie og kreative mennesker, der kan skabe nødvendige bidrag til fremtiden. Helga Zepp-LaRouche, den internationale præsident for Schiller Instituttet og leder af partiet BüSo i Tyskland, har derfor skrevet en europæisk uafhængighedserklæring. Nu er tiden kommet til, at vi her i Europa laver samme form for oprør, som da man i 1776 i USA smed det oligarkiske system på porten. Vi skal have suveræne nationer, der samarbejder om at skabe en verdensorden, der lægger fundamentet for de kommende generationers ve og vel. Vær derfor med til at sprede denne europæiske uafhængighedserklæring vidt og bredt, for netop fordi krisen er så dyb og faretruende, så er det muligt for alvor at skabe store forandringer.«

**Helga Zepp-LaRouche:**

**Hvor ender det i Ukraine? Kup, borgerkrig – Tredje Verdenskrig?**

*9. februar 2014* – Hvis søvngængerne og vore ligegyldige medborgere ville vågne op, ville de have en enestående lejlighed til at opleve live, hvordan forhistorien til Tredje Verdenskrig udspilles for øjnene af os. De ville - på en måde, der var mere spændende end i nogen krimi - kunne følge med i, hvordan det godtroende publikum får serveret den officielle version af begivenhederne gennem politik og medierne, og hvordan den betydeligt større del af begivenhederne i virkeligheden befinder sig under toppen af isbjerget, skjult under vandet, og som handler om hemmelige agenters, diplomaters og alle former for gangsteres aktiviteter.

I løbet af de seneste dage har et lydbånd, der blev udlagt på YouTube på Nettet, og på hvilket man kunne høre et godt fire minutter langt uddrag af en telefonsamtale mellem den amerikanske viceudenrigsminister Victoria Nuland og den amerikanske ambassadør i Kiev, Geoffrey Pyatt, tilladt os at få et indblik i denne snavsede bagside af politik. Der kan man høre, hvordan fru Nuland giver anvisninger på, hvordan den ukrainske oppositionspolitiker Yatsenyuk hurtigt skal gøres til ny regeringschef og den af EU og Merkel favoriserede Klitschko skal sparkes ud, og hvordan det hele skal »limes sammen« ved hjælp af FN. Med ordene, »Fuck the EU«, understregede fru Nuland sin faste beslutning om at gennemtvinge sin plan hen over hovedet på EU.

***Læs s. 2***

**Putin til russerne: »Vi må opdrage en ny generation, lære dem at tænke, have medfølelse og tro på det godes magt«**

*4. februar 2014* – Den amerikanske præsident sagde for nylig til unge amerikanere, inklusive sine egne døtre, at det var OK at ryge pot – ikke værre end at tage en drink.

Den russiske præsident Vladimir Putin havde et andet budskab til sit lands ungdom. ***Læs s. 3***

**Gruppe af internationale rumagenturer dannet til Forsvar af Jorden**

### *4. februar 2014* – Det europæiske Rumagentur vil 6. og 7. februar være vært for det første møde i Darmstadt, Tyskland, i Gruppen for Rådgivning og Planlægning af Rummissioner, som blev etableret efter en resolution i Forenede Nationers Komité for Fredelig Udnyttelse af det Ydre Rum. Organisationen har til formål at koordinere evner og ekspertise internationalt for at formulere en strategi for forsvaret af Jorden mod nærjordsobjekter. *Læs s.3*

**»Trojkaens tid er forbi« siger europæiske parlamentarikere**

*LaRouchePAC*, 1. februar 2014 – En særlig delegation af medlemmer af EU-parlamentet (MEP’er) fra Komiteen for økonomiske og monetære affærer (ECON), der havde fået den opgave at undersøge Trojkaen, bestående af EU-kommissionen – Den europæiske Centralbank – Den internationale Valutafond, og sammen med ordførerne Othmar Karas (Østrig, EPP-gruppe) og Liem Hoang Ngoc (Frankrig, S&D-gruppe), udgav den 16. januar sit udkast til en rapport fra 17. december 2013. De har afholdt høringer og besøgt fire af de lande, der er berørt af Trojkaens politik – Irland, Portugal, Cypern og senest Grækenland den 29.-30. januar. ***Læs s. 4***

***Zepp-LaRouche; Hvor ender det i Ukraine, fortsat***

Nogen, måske den russiske efterretningstjeneste, måske en ny »whistleblower« i NSA, har offentliggjort uddraget af samtalen.

Hvis der var behov for endnu et bevis, så foreligger det nu, nemlig beviset for Obamaregeringens direkte styring af kupforsøget mod Janukovitj’s retmæssigt valgte regering, en operation, som diverse amerikanske regeringer i de forgangne ca. 23. år har investeret mellem 20 og 30 mia. dollars i, og som der i øjeblikket, iflg. Sergei Glazyevs skøn, bruges ca. 20 mio. om ugen på – bl.a. til bevæbning af gadekæmperne – og som i øjeblikket kulminerer i et igangværende kup fra et helt spektrum af nazi-organisationer. Understøttelsen af op til 10.000 nazister, hooligans og terroristiske elementer, der er parat til vold, og deres aktiviteter i hele landet ud over Kiev, har ført til splittelse og til begyndelsen af en borgerkrig, hvis forprogrammerede eskalering skal provokere Ruslands snarlige indgriben og dermed selv levere påskuddet til en styrkeprøve med Rusland. Hvis man fortsætter ud ad denne vej til Helvede, kunne vi om nogle uger eller måneder ende i en tredje, nuklear verdenskrig – en krig, som efter al sandsynlighed ingen ville overleve.

**Vil Rusland blot se til?**

Kan og vil Rusland blot se til, mens denne borgerkrig spreder sig til Ruslands grænser og spilder over i Rusland, en tanke, som *Financial Times* udbredte den 2. februar? Som det, på det anglo-amerikanske særforhold baserede Britiske Imperiums drejebog om at styrte alle regeringer, der sætter sig til modværge, gennem en politik for regimeskifte, sluttelig også vil blive brugt på Rusland? Det vil Rusland med en sandsynlighed, der grænser til vished, ikke.

Putins rådgiver Sergei Glazyev, som er ansvarlig for Ruslands relationer til Ukraine, kommenterede kupforsøget, som atter er blevet bevist gennem Nuland-optagelsen, som en eklatant overtrædelse af det såkaldte Budapest-memorandum fra 1994, der blev underskrevet i forbindelse med, at Ukraine opgav det sovjetiske atomvåbenarsenal, og i hvilket USA og Rusland forpligtede sig til i fællesskab at være garant for Ukraines sikkerhed og suverænitet. Ifølge denne aftale er Rusland endda forpligtet til at gribe ind i en situation som denne. USA’s indblanding udgør derimod en klar overtrædelse af denne aftale.

Det aserbajdsjanske nyhedsagentur *abc* rapporterer, at Verkhovna Rada, det øverste råd, i den autonome republik Krim allerede den 19. februar kunne vedtage en lovpakke, som ville sætte republikken i stand til at bryde ud af Ukraine og tilslutte sig Rusland. Vladimir Klitschnykov, et parlamentsmedlem, har allerede forberedt en appel til den russiske præsident og den russiske Duma om at blive garanter for ukrænkeligheden af Krims status og borgernes rettighed og frihed. Klitschnykov begrundede dette skridt med den fare, som de ekstreme nationalisters magt i Kiev udgør. En anden af appellens initiatorer, Sergei Zekov, betonede den russiske nationalitet, kultur og det russiske sprog i den autonome republik, hvor repræsentanter fra mange folkeslag ganske vist lever fredeligt sammen, men som kun kan blive beskyttet af den russiske føderation.

Budapest-memorandaets bindende gyldighed og Krim-parlamentets kommende appel understreger, at en russisk intervention i Ukraine absolut har et retsligt grundlag. At den alligevel ville blive benyttet som påskud til en termonuklear styrkeprøve eller noget værre af de samme kræfter, som lancerer kuppet i Ukraine, er en del af scenariet.

**Kontinuitet i politikken**

Politikken for Ruslands systematiske inddæmning gennem NATO’s og EU’s udvidelse mod Øst, såvel som gennem regimeskifte, har således udgjort en kontinuitet siden Sovjetunionens opløsning. Margaret Thatcher og George Bush sen. blev dengang enige om den neo-konservative doktrin, som går ud på at regere verden som et imperium på grundlag af det særlige, anglo-amerikanske forhold. Med undtagelse af Clinton-regeringens otte år er USA siden blevet regeret af marionetregeringer under dette Britiske Imperium: først Bush senior, så otte år med George W. Bush junior og sluttelig fem år med Obama.

Victoria Nuland står eksemplarisk for denne politiks kontinuitet, hun er gift med Robert Kagan, en af grundlæggerne af tænketanken »Project for the New American Century« og dermed de neokonservatives imperiale ideologi; han var bl.a. en af propagandisterne for Irakkrigen. Nuland selv var viceudenrigspolitisk rådgiver til Dick Cheney, fra 2005-2008 var hun amerikansk ambassadør til NATO og talsmand for udenrigsministeriet under Obamaregeringen. Hendes rolle i mørklægningen af Benghasi-skandalen, hvor det bl.a. drejede sig om våbenleverancer til al-Qaeda i Syrien, undersøges for tiden.

Det er på allerhøjeste tid, at søvngængerne og de ligegyldige blandt vore medborgere benytter det uventede indblik i denne imperiale politiks virkelighed, som samtalen mellem fru Nuland og ambassadør Pyatt har forskaffet os, til at vågne op og erkende sandheden bag propagandaen. Under et arrangement fra World Affairs Council for nylig i Washington over temaet »Hvor er Ukraine på vej hen?« gav de tidl. amerikanske ambassadører John Herbst og William Courtney, såvel som vicepræsidenten for National Endowment for Democracy (NED), Nadia Diuk, så utrolige løgnehistorier til bedste, at man må formode, at de normalt rejser rundt på Baron von Münchhausens kanonkugle.

NED råder over et budget på 100 mio. dollars årligt og er en af hovedfinanciererne af de 2200 NGO’er (!), som i de forgangne to årtier har opbygget et russiskfobisk netværk i Ukraine. Fru Diuk priste Maidan som et »fysisk rum«, hvor den autoritære Janukovitj ikke havde nogen indflydelse, og hvor den »civile sektor« dominerede, hvor man kunne indånde »ånden fra Maidan«, og hvor mennesker trods kuldegraderne holder ud. Ikke et eneste ord om Svoboda og de andre neo-nazi-organisationer, om barrikader, formummede stormtropper, besættelser af ministerier og huse og bevæbnede angreb på politiet.

Som svar på en intervention desangående sagde fru Diuk, at hun var helt »uinformeret« med hensyn til muligheden for en inddæmning af Rusland. Rusland var dog så stort et land, som udgjorde en sjettedel af Jordens landmasse, at man da slet ikke kunne inddæmme det. Fra lederen af Svoboda, Tiahnybok, havde hun aldrig hørt et antisemitisk ord, og demonstranterne ville jo bare gerne have et bedre liv for deres børn i Europa. Disse mennesker lyver med en sådan ekspertise og dristighed, at det kun kan forstås som sort førkrigs-propaganda.

Forsøget på at overtage Ukraine må ses i sammenhæng med det amerikanske missilforsvarssystem og doktrinen om »Prompt Global Strike«, som, til trods for alle bedyrelser om det modsatte indeholder den utopi, at modpartens atomkapacitet gennem et atomart førsteangreb ville blive udslettet. Rusland, og ligeledes Kina, har – med hensyn til »Air-Sea-Battle«-doktrinen – gjort det utvetydigt klart, at de om nødvendigt ville anvende deres atomvåbenarsenal. Hvis ikke Tyskland og de andre europæiske nationer inden for en periode af dage eller uger skal blive trukket ind i en termonuklear konflikt, som ingen på denne planet vil overleve, så må den fascistiske karakter af kupforsøget i Ukraine kaldes ved sit rette navn.

Frem for alt må vi ophøre med at opføre os som undersåtter og vasaller af Det britiske Imperium og dets amerikanske marionetregering. Et aktuelt eksempel: Clemens Wergin skriver, vedrørende Nuland-Pyatt-uddraget, for hvilket han naturligvis gør Rusland ansvarligt, i *Die Welt,* at man »derfor i Europa og NATO langsomt måtte beskæftige sig med nogle Worst-Case-Scenarios«. Worst Case? Hvad med udslettelsen af den menneskelige art?

Og så kommer han frem til slutningen: »Ligesom Wikileaks-offentliggørelserne gjorde, kaster dette korte samtaleuddrag egentlig et godt lys på det amerikanske diplomati. Det viser, hvordan USA pragmatisk og målrettet fører de tråde sammen, der bringer FN med ind i spillet og bestræber sig på at forene den ukrainske opposition.«

Hvordan var det, Victoria Nuland sagde: »Fuck the EU!« Det passer åbenbart mange mennesker godt.

***Putin til russerne, fortsat***

I en tale den 3. februar til Præsidiet for Det præsidentielle Råd for Kultur og Kunst i Pskov i kølvandet på en forfærdelig skudepisode på en skole i Moskva, sagde han:

»Vi må opdrage en ny generation, fremelske god kunstnerisk smag og evnen til at forstå og påskønne teater, drama og musik, i dem. Hvis vi gjorde dette på den rette måde, ville vi sandsynligvis kunne undgå tragedier som den i Moskva i dag … Vi behøver seriøse teateropførelser af høj kvalitet til børn og unge, som indfører dem i russiske klassikere og verdensklassikere, og lære dem at tænke, have medfølelse og tro på det godes magt.«

»… Kultur er et umådeligt integrerende fænomen, som transformerer individer til et folk og en nation. Vi erkender alle den enorme rolle, som kultur spiller i vort lands udvikling, i styrkelsen af dets indflydelse og omdømme i verden og bevarelsen af dets integritet og nationale suverænitet. For sluttelig, uden kultur, hvilken suverænitet taler vi så om, og hvad ville der være at kæmpe for?... [Kultur] fremmer tillid mellem mennesker og øger deres ansvarsfølelse og deltagelse som borgere i udviklingen af vort land.«

Putins bemærkninger er så meget desto mere signifikante, når man tager i betragtning den igangværende ødelæggelse af det, der var et af de bedste uddannelsessystemer i verden, og som begyndte med den »liberale revolution«, der blev introduceret i Rusland af Det britiske Imperium ved Sovjetunionens fald i 1989.

### *Gruppe af internationale …, fortsat*

### Rumagenturer fra Afrika og Asien vil for første gang være involveret, sammen med de amerikanske nationer og Europa. ESA forventer flere end 30 repræsentanter fra 13 rumagenturer, syv regeringsministerier og FN.

### Den nye gruppe har til opgave at anbefale specifikke projekter med relation til trusler fra asteroider, inklusive grundforskning og udvikling, procedurer til afbødning af nedslag (der har med katastrofer at gøre) og »udvikling og perfektionering af en række referencemissioner, som kan flyves individuelt eller i samarbejde for at afbøje en asteroide«, sagde Detlef Koschny fra ESA. Gruppen vil koordinere med International Asteroid Warning Network, under FN, som skal koordinere jagten på nærjordsobjekter. Alt imens dette initiativ ikke er på det nødvendige niveau, er det en begyndelse, hvor man erkender truslens alvor, og som involverer rumagenturer fra hele verden.

### Rusland vil lede efter lektioner fra problemerne med Kinas Yutu månerobot.

### I samme retning med udvikling af internationale relationer ang. rummet bringer vi en kort historie, der, i modsætning til Obamaregeringens nedlukning af NASA’s evner, fortæller om russisk-kinesisk samarbejde om rummet.

### Voice of Russia havde en meget tankevækkende artikel i går, som rapporterer om russiske forskeres mulige forklaring på Kinas månerobot Jadehares problemer med bemærkninger om, at hvad enten robotten vågner op om en uge eller ej, er missionen en succes ved månenattens slutning. Rumfartøjer, der sendes til Månen, siger artiklen, »må udtænkes, bygges og udstyres til at imødegå vanskelige forhold på Månen.« Selv om der endnu er »sparsomme« informationer om robotten, vil russiske forskere analysere, hvad der skete, for at se, om de skal udføre nogle tilpasninger til den russiske Luna-Glob-missionen, der løber af stablen i 2016.

### Fejlen kan skyldes mange årsager, bemærkede forskerne. Dr. Igor Mitrofanov fra Instituttet for Rumforskning tilrådede, at det russiske fartøj skulle pakkes ind i et rumtæppe, bestående af flere lag, for at blive holdt varm, stråleresistent materiale må anvendes for at minimere skader, og kritiske systemer må duplikeres (dvs. have back-up) for at beskytte dem mod kosmisk stråling. Månestøv kan være »forræderisk« og klistre til solpaneler og tilstoppe udstyr, sagde han, og hvis det er muligt, bør man finde måder til at holde støvet væk fra kritisk udstyr.

### Landingsfartøjet »synes at være OK«, rapporterer artiklen, og det vil udføre de første astronomiske observationer nogen sinde fra Månens overflade.

### ­­­­­­­­­­­­­­­­­­­­­­­­­*Trojkaens tid er forbi …, fortsat*

De ønskede at finde ud af, hvordan nedskæringspolitikken har påvirket lande, som havde anmodet om EU’s hjælp til at håndterer deres finansielle problemer, iht. de forskellige EU-rapporter.

Ifølge Eurostat lå den offentlige, græske gæld på gennemsnitligt lige under 104 % af landets BNP i perioden 1994-2009 og nåede op på 148,3 % i 2010, det år, Grækenland bad EU om hjælp. Men nedskæringerne synes imidlertid at have gjort situationen værre. Den europæiske Kommission skønner, at den græske gæld nåede op på 176,2 % af BNP i 2013 og forudser, at den vil falde til 170,9 % i 2015. Ifølge Eurostat er den græske økonomi skrumpet i seks år i træk. Arbejdsløsheden forventes at forblive på omkring 25 % i de næste par år. Da Grækenland bad om hjælp i 2010, var den kun på 12,6 %.

I torsdags talte vicepræsidenten for EU-parlamentet Karas fra Athen, hvor han kritiserede den måde, Trojkaen gennemtvang nedskæringer og understregede »behovet for mere demokrati«. »Trojkaen er et produkt af krisen, en midlertidig løsning; et nyt instrument til at hjælpe disse lande og skabe solidaritet i Europa må findes«, sagde Karas.

Idet han kritiserede de politiske eftervirkninger af forholdsreglerne til nedskæring, som var blevet gennemtvunget »uden noget legalt grundlag« og »uden en demokratisk debat« angreb den franske MEP Liem Hoang Ngoc kraftigt Trojkaens »mangel på legitimitet og gennemskuelighed«. »EU-kommissionen har ikke mandat til at gennemtvinge en økonomisk politik ved at sætte dem en pistol for panden«, sagde Hoang Ngoc.

»Trojkaens tid er forbi; den må nedlægges og erstattes af en demokratisk styret mekanisme «, sagde Hoang Ngoc, som er ordfører for ECON’s arbejdsgruppe om Trojkaen. »I dag er Trojkaens gerninger generelt set negative … En gældssanering ville give Grækenland mere plads til at manøvrere«, sluttede han.

Alt imens medlemmerne af arbejdsgruppen er uenige indbyrdes, vil deres endelige rapport blive udgivet i marts måned, efter at den er blevet debatteret, og EU-parlamentet vil stemme om den i april måned.

**GLASS-STEAGALL, IKKE EU-FASCISME**

**Bankunionen vil tage dine penge *og* dit liv!**

**VI HAR LØSNINGEN PÅ**

**DEN ØKONOMISKE KRISE:**

1. **Glass/Steagall bankopdeling: S**katteydere og bankkunder skal ikke betale for bankers spillegæld
2. **Nyt kreditsystem:** Statskreditter til produktive investeringer og økonomisk opbygning
3. **Infrastruktur – Fusionsøkonomi:** Transformér økonomien med visionære projekter og fusionskraft

**Få hele Schiller Instituttets udførlige**

**trepunktsprogram for en økonomisk**

**genrejsning i Danmark:**

<http://schillerinstitut.dk/drupal/system/files/KA16.pdf>

**KOM TIL POLITISK**

**ORIENTERINGSMØDE:**

**Torsdag 13. februar kl. 19.00**

**Schiller Instituttets kontor**

**Sankt Knuds Vej 11, kld. tv.**

**1903 Frederiksberg C.**

**Tlf.: 35 43 00 33; mobil: 51 21 72 06**

**Eller vær med via Google Hangouts**

**Kontakt Aarhus:**

**Janus Kramer: tlf. 28 51 87 50**

**Hans Schultz: tlf. 60 16 40 96**

**Tag Ansvar! Vær en Nationsbygger!**